ขอสอบถามหน่อยคุณ หนูกินยาคุมรอบแรก วันอาทิตย์ที่ 4 สิงหา หลังจากนั้น 7 วันมีเลือดออกในวันศุกร์ที่ 9 แต่เลือดมันมาๆหายๆ แล้วหนูก็เลยมีเพศสัมพันธ์แล้วหลั่งในอีกในวันที่ 11 ตกเย็นหนูเลยกินยาคุมฉุกเฉินเพิ่มอีก 2 เม็ด ณ ตอนนี้ประจำเดือนหนูยังไม่มาเลยค่ะ 2 กันยาแล้ว หนูมีสิทธิ์จะตั้งครรภ์ไหมคะ
สวัสดีค่ะ จากเหตุการณ์ดังกล่าวมา เลือดที่ออกอาจจะเป็นผลข้างเคียงจากยาคุมกำเนิดฉุกเฉินได้ค่ะยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังแนะนำสังเกตอาการค่ะว่าประจำเดือนมาล่าช้าเกิน 35 วันนับจากครั้งก่อนหรือไม่หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก